**บทที่ 5**

**บทสรุปและข้อเสนอแนะ**

**5.1 สรุปผลการพัฒนาระบบ**

ผลการจัดทำระบบการให้บริการด้านยานพาหนะแบบครบวงจร ได้ดำเนินการจัดทำและพัฒนาระบบได้สำเร็จตามวัตถุประสงค์ทั้ง 2 ข้อ สรุปได้ดังนี้

5.1.1 วัตถุประสงค์ข้อที่ 1 เพื่อศึกษาและจัดทำ [www.viicheck.com](http://www.viicheck.com) ซึ่งผู้วิจัยได้ดำเนินการศึกษาและจัดทำระบบเพื่อตอบสนองการใช้งาน และได้ทำการประเมินผลการใช้งานของระบบ โดยกลุ่มผู้ประเมินประกอบด้วย กลุ่มตัวอย่างผู้ใช้งาน จำนวน 50 คน พบว่า ความพึงพอใจในการใช้งานระบบการให้บริการด้านยานพาหนะแบบครบวงจรในภาพรวมมีความพึงพอใจมากที่สุด

5.1.2 วัตถุประสงค์ข้อที่ 2 เพื่อตอบสนองแนวคิดและนโยบายของทาง บริษัท ทูบีกรีน จำกัดให้มีความสะดวก และง่ายต่อการใช้งาน พบว่าระบบดังกล่าวมีประสิทธิภาพและสามารถตอบสนองความต้องการของผู้ใช้รถยนต์และรถจักรยานยนต์ให้มีความสะดวกและง่ายต่อการใช้งาน ทำให้การดำเนินการต่าง ๆ นั้น สามารถทำได้อย่างสะดวกและรวดเร็ว อีกทั้งยังเป็นประโยชน์ต่อสังคมในการใช้ยานพาหนะและการใช้ถนนที่ดี ซึ่งสามารถนำระบบดังกล่าวไปใช้งานได้จริงและมีประสิทธิภาพ

**5.2 ปัญหาและวิธีการแก้ไข**

**5.2.1 ปัญหา**

5.2.1.1 โปรแกรม XAMPP เกิดขัดข้องในระหว่างการทำงาน ทำให้ไม่สามารถเรียกใช้งานข้อมูลจาก Database ได้ ทำให้งานเกิดความล่าช้า

5.2.1.2 ระบบการวิเคราะห์กระบวนการทำงานขาดความชัดเจน ทำให้ในระหว่างการทดสอบระบบเกิดปัญหา

**5.2.2 วิธีการแก้ไข**

5.2.2.1 ศึกษาข้อมูลจากแหล่งเรียนเรียนรู้ออนไลน์แล้วนำมาปรับแก้ไข

5.2.2.2 วิเคราะห์สาเหตุของปัญหาที่เกิดขึ้น แล้วหาแนวทางแก้ไข

**5.3 ข้อเสนอแนะ**

5.3.1 ระบบงานดังกล่าวสามารถนำไปปรับใช้กับระบบการส่งงานที่มีความสำคัญขององค์กรได้ เช่น ข้อมูลที่ไม่อาจเปิดเผย หรือข้อมูลบริษัทที่มีความสำคัญมาก เป็นต้น

5.3.2 ระบบงานดังกล่าวสามารถนำไปพัฒนาขยายผลเป็นระบบงานที่ใหญ่ขึ้น และสามารถพัฒนาเพิ่มเติมให้เป็นระบบที่มีความปลอดภัยของข้อมูลสำคัญเพิ่มมากขึ้น